Tari Galombang

Tari Galombang, otabâ Tari Ombâ', panèka sala sèttong tarian tradisional Minangkabau sè ampon èkembhângaghi è pan-bârâmpan wilajâ è propinsi Sumatera Bârâ', Inḍonèsia. Pertunjukan tarian panèka sala sèttong atraksi sè biasana bâḍâ è acara pakabinan tradisional Minang. Biasana, tarian galombang èlampa'aghi è resepsi ambâ'ân pangantan nalèkana èyarak ka palaminan. Asal-usulla tari galombang ghi' ta' jellas, namong kantos samangkèn tarian galombang ghi' èlampa'aghi sareng pan-bârâmpan orèng è pan-bârâmpan ploso'.

Nyama galombang dhibi' aropa'aghi pangocapan oca' "gelombang (ombâ')" è bhâsa Minangkabau sè aghâmbhârraghi ghulina bhâdhân tokang tari sè lotè' sè aghuli ka attas bân toron akadhi ombâ' è tasè'. Sabâtara ghânèka, ghulina soko bân tanang umumma aghâmbhârraghi ghulina silat Minang. Kabhâr sè nyebbhâr sabellumma tari galombang sabbhân ahubungan kalabân carètana orèng ngoḍâ sè la akabin sè malolo èjâgâ kancana sè paḍâ ajhâr silat ka kampong asalla binèna, ka'angghuy ajâgâ ḍâri kamungkènan serrangan ḍâd-ngoḍâdhân ḍâri dhisa laèn. Vèrsi laènna, bâḍâ sè ngoca', panèka aropa'aghi bhângon pangawalan ghâbây pangolo sè bhâkal makabin pangantan Minang.

Tarian panèka biasana èlampa'aghi sareng polowan orèng lake', sè saterrossa èbâgi dhâddhi ḍuwâ' kalompo', sè ka'ḍimma masèng-masèng kalompo' sè aropa'aghi rombongan tamoy otama atabâ towan roma. Bilâ ḍâteng tamoy otama otabâ towan roma, tokang tari galombang èpangaḍâ', atèngka' akanta tokang silat. Sabbhân atèngka' ka âḍâ', tokang tari akopa', saèngghâ ghulina kadhâng akanta ḍuwâ kalompo' pasukan sè aperrang.

 Galombang Kreasi 
Tari panèka aropa'aghi variasi ḍâri Tarian Galombang sè umumma èlampa'aghi sareng tokang tari binè', maskè ta' bisa tokang tari lakè' ghi' tamaso' ḍâlem tarian panèka. Laèn sareng Tari Galombang sacara umum, è ḍâlem tarian ka’ḍinto unsur-unsur ghuli pencak silat ta’ dominan polè namong ghulina ka’ḍinto èpondhut ḍâri tokang tari bine’, namong tokang tari lake’ (2-4 orèng) sè tamaso’ bhâdhi amolaè tarian kalabân aghuna’aghi ghulina pencak silat mènangka tarian pambuka'an. È tarian sè saterrossa bhâkal èlampa’aghi sareng tokang tari bine’. Tarian ka'ḍinto sanget ghâncang akembhâng è Kotta Padang, para' sadhâjâ acara-acara rajâ akadhi acara pangantan rajâ tor ngambâ' tamoy bisa èpastèyaghi aghuna'aghi tarian ka'ḍinto. Tarian panèka jhughân èghuna'aghi ka'angghuy peresmian bhângon, pariwisata, bân pambuka'an lembaga-lembaga tatanto. È bhân-sabbhân wilajâ, ghuli dhâsar sè bhidhâ èghuna'aghi, ghuli-ghuli panèka napa ca'an pangaterrona towan roma otabâ lembaga sè bhâkal èpaddhek è ḍaèra sè paḍâ sareng ghuli dhâsar sè ètampilaghi. Tokang tari ngangghuy kalambhi pangantan è ḍâlem ngalakonè tarian panèka, akadhi ghulina tari, kalambhi pangantan jhughân napa ca'an ḍaèra. Tarian panèka segghut ètampilaghi sareng cèng-lancèng Minangkabau.

 Sombher